George J. Mitchell

Is iar-Sheanadóir na Stát Aontaithe é George J. Mitchell (a rugadh ar 20 Lúnasa 1933). Bhí Mitchell sa Seanad ó 1980 go dtí 1995 agus chaith sé tamall de na blianta sin ina cheannaire ar na Daonlathaigh ó 1989 go dtí 1985. Ina dhiaidh sin, bhí sé ina thoscaire ag na Stáit Aontaithe i dTuaisceart na hÉireann agus sa Meánoirthear. 

Is iar-Sheansailéir ar Ollscoil na Banríona é.  D'fhág scannal Jeffrey Epstein smál ar a chlú sna 2020idí.  

clé|mion|299x299px|1979
mion|clé|péintéireacht le Alan Magee, 2005|314x314px
clé|mion|293x293px|2023
clé|mion|295x295px|The "Senator George J. Mitchell" Institute for Global Peace, Security and Justice, Béal Feirste. Baineadh amach "Mitchell" in 2026
clé|mion|293x293px|Dealbh, a bhí in Ollscoil na Banríona, Béal Feirste

 Saol 
 Dlíodóir 
Céimí de chuid Lárionad Dlí Ollscoil Georgetown is ea Mitchell, áit a ndearna sé staidéar ar an dlí mar mhac léinn tráthnóna. Bhí sé ina aturnae trialach sa Rannóg in Aghaidh Trustaí, de chuid Roinn Dlí agus Cirt na Stát Aontaithe, ina chúntóir feidhmiúcháin ag An Seanadóir Edward S. Muskie agus ag ag cleachtadh an dlí go príobháideach i Portland, Maine (1965 go 1977.)

Aturnae na Stát Aontaithe le haghaidh Maine ab ea Mitchell (1977-79). Bhí sé ina bhreitheamh de Chúirt Dúiche na Stát Aontaithe le haghaidh Dúiche Maine (1979-80). 

Bhí Mitchell ina chomhpháirtí sa chomhlacht dlí domhanda DLA Piper 

 Polaitíocht 
Ceapadh Mitchell chun téarma an tSeanadóra Muskie mar Sheanadóir de chuid SAM a chríochnú. 

Toghadh agus atoghadh sa phost sin é sa bhliain 1982 agus 1988, agus é ina Cheannaire ar an Mionlach sa Seanad ó 1989 go 1995.
 Taidhleoireacht 
Mar Thoscaire Speisialta SAM do Thuaisceart Éireann ó 1995 go 2001 bhí ról tábhachtach ag Mitchell i bpróiseas síochána Thuaisceart Éireann, go mór mór agus Comhaontú Aoine an Chéasta faoi chaibidil. Tugadh creidiúint do Mitchell. cathaoirleach na gcainteanna in Stormont, as Comhaontú Aoine an Chéasta a bhaint amach.  

Dá réir fuair sé ardghradam in Ollscoil na Banríona, Béal Feirste. Chaith Mitchell deich mbliana mar Sheansailéir, post oinigh, ó 1999 go 2009, agus údar gaisce ag an ollscoil ab ea an ceangal leanúnach sin leis. 

Ní ba dhéanaí, bhí sé ina Thoscaire Speisialta de SAM don Mheánoirthear (2009-11). Ach níor éirigh leis chomh maith is a d'éirigh leis i dTuaisceart Éireann.Bhí Mitchell ina Chathaoirleach Emeritus agus ina Chathaoirleach Oinigh ar An Tionscadal Domhanda um Cheartas. nó an "World Justice Project" 

Bunaíodh in 1998 an "George J Mitchell Scholarship", tionscal den  US-Ireland Alliance.  Thug an clár scoláireachtaí (go dtí 2024) deis d'iarchéimithe as Meiriceá a theacht ag staidéar in ollscoileanna in Éirinn.

 Conspóid 
Scaoileadh i mí Feabhra 2026 cáipéisí ag léiriú go raibh an Seanadóir Mitchell i dteagmháil leis an gciontóir gnéis Jeffrey Epstein tar éis a chiontaithe. Roimh 2026, mhaígh Mitchell go minic nach raibh aon teagmháil aige le Epstein tar éis a chiontaithe.   

Foilsíodh ríomhphoist ina ndearna Epstein iarrachtaí cruinnithe idir an bheirt a eagrú i 2010 agus 2013. Agus foilsíodh arís líomhaintí a rinne Virginia Giuffre, nach maireann, gur cuireadh iachall uirthi caidreamh collaí a bheith aici le Mitchell. Shéan an t-iarSheanadóir gur casadh air í ariamh agus dúirt gur ainmnigh sí eisean in earráid nuair is duine eile a bhí i ngrianghraf.

Mar thoradh ar an eolas sna comhaid, d'fhógair an US-Ireland Alliance nach mbeidh ainm an tSeanadóra luaite a thuilleadh lena gcuid scoláireachtaí.

D'fhógair Ollscoil na Banríona, Béal Feirste  go mbainfí ainm an tSeanadóra den Institiúid a ainmníodh ina onóir, an Institiúid um Shíocháin Dhomhanda, Slándála agus Cheartais. Fógraíodh freisin go mbainfí anuas an dealbh, busta de leis an ealaíontóir Colin Davidson a nochtadh mar cheiliúradh cúig bliana fichead ar an gComhaontú.

 Pearsanta 
Phós an Seanadóir Sally Heath sa bhliain 1961. Fuair siad colscaradh sa bhliain 1987. I mí na Nollag 1994, agus é 61 bliain d'aois, phós Mitchell Heather MacLachlan, 35 bliain d'aois ag an am.

 Féach freisin 

 Virginia Giuffre
 Lucht Epstein

 Tagairtí 

Catagóir:Daoine a rugadh i 1933
Catagóir:Daoine beo
Catagóir:Daonlathaigh na Stát Aontaithe
Catagóir:Dlíodóirí Mheiriceá
Catagóir:Fir
Catagóir:Lucht gnó na Stát Aontaithe
Catagóir:Pearsanra míleata Meiriceánach
Catagóir:Seanadóirí na Stát Aontaithe
Catagóir:Taidhleoirí Meiriceánacha
Catagóir:Meiriceánaigh de bhunadh na hÉireann
Catagóir:Comhaontú Aoine an Chéasta
Catagóir:Jeffrey Epstein
Catagóir:George J. Mitchell